Orlando Peçanha de Carvalho

Orlando Peçanha de Carvalho (født 20. september 1935, død 10. februar 2010), til vanlig bare Orlando, var en brasiliansk fotballspiller som ble verdensmester for Brasil i 1958  Han spilte 30 landskamper for Brasil, og vant ellers klubbtriumfer med Boca Juniors og Santos FC.

Landslagsspill 
Midtstopperen Orlando debuterte på det brasilianske landslaget i 1958. Han var blant de elleve utvalgte som 29. juni 1958 sørget for at Brasil vant sitt første VM-tittel i fotball da det ble 5–2-seier på Råsunda stadion i Stockholm over vertnasjonen . Orlando fikk ikke plass i VM-troppen i 1962, ettersom han da ikke spilte for et brasiliansk klubblag. Han deltok i de to første VM-kampene under mesterskapet i England i 1966. 1–3-tapet mot  ble hans 30. og siste i den gule landslagstrøya, uten å ha skåret et eneste mål.

Klubbspill 
Orlando spilte for Rio de Janeiro-klubben Vasco da Gama fra 1953 til 1960. Han reiste til Argentina og spilte for Boca Juniors i tiden 1961–1965, hvor han var med på å bli seriemester to ganger. I 1965 dro han tilbake til hjemlandet og spilte for Santos frem til 1969. Her ble han klubbkamerat med legendariske Pelé og de lykkes med å bli seriemester allerede i 1965. Etter en kort tid i Vasco da Gama la Orlando opp i 1970.

Meritter 
 Verdensmester for Brasil 1958
 Argentinsk seriemester med Boca Juniors i 1962 og 1964
 Brasiliansk mester i 1965 med Santos FC

Referanser

Eksterne lenker 
 

Brasilianske fotballspillere
Spillere i Fotball-VM 1958
Spillere i Fotball-VM 1966
Fotballspillere for CR Vasco da Gama
Fotballspillere for Boca Juniors
Fotballspillere for Santos FC
Verdensmestere i fotball
Fødsler i 1935
Dødsfall i 2010